গুলাব মোকাবিলায় অন্ধ্রকে সব সাহায্যের আশ্বাস মোদির

নয়াদিল্লি: আর রবিরার রাতে ঘূর্ণি ঝড় ‘গুলাব’ প্রবল গতিতে আছড়ে পড়ার সম্ভাবনা ওডিশা ও অন্ধ্র উপকূলে৷ আবহাওয়া দফতরের সতর্কতায় উভয় রাজ্যের সরকার যাবতীয় ব্যবস্থা গ্রহণ করেছে-করছে৷ এ রকম পরিস্থিতিতে রবিরার টুইট করে অন্ধ্রপ্রদেশ সরকারের পাশে থাকার বার্তা দিলেন প্রধানমন্ত্রী নরেন্দ্র মোদি৷

টুইটে মোদি লেখেন, ‘অন্ধ্রপ্রদেশ মুখ্যমন্ত্রী জগন মোহন রেড্ডির সঙ্গে কথা হয়েছে৷ ঘূর্ণিঝড় গুলাব মোকাবিলায় ব্যবস্থা গ্রহণ করেছেন ৷ কেন্দ্রের তরফেও সব রকম সাহায্যের আশ্বাস দেওয়া হচ্ছে৷ আমি সকলের নিরাপত্তা ও সুস্থতার জন্য প্রার্থনা করি৷’

Spoke to Andhra Pradesh CM Shri @ysjagan and took stock of the situation arising in the wake of Cyclone Gulab. Assured all possible support from the Centre. I pray for everyone’s safety and well-being.

— Narendra Modi (@narendramodi) September 26, 2021

আবহাওয়া দফতর জানিয়েছে, অন্ধ্রপ্রদেশের উত্তর ভাগ এবং ওডিশা উপকূলের দক্ষিণ অংশে আছড়ে পড়তে পারে গুলাব। প্রতি ঘণ্টায় ৭৫-৮৫ কিলোমিটার গতিবেগে ঝোড়ো হাওয়া বইতে পারে।  সর্বোচ্চ গতিবেগ পৌঁছতে পারে ৯৫ কিলোমিটার প্রতি ঘণ্টা।  ওডিশা এবং অন্ধ্রপ্রদেশের কিছু অংশে অতি ভারী বর্ষণের আশঙ্কায় লাল সতর্কতা জারি  করা হয়েছে৷ সোমবার দক্ষিণ ছত্তিশগড়েও সতর্কতা জারি করা হয়েছে। ঘূর্ণিঝড়টির শক্তি কমে নিম্নচাপে পরিণত হবে।  ঘূর্ণিঝড়ের পর বন্যা এবং দুর্বল বসতবাড়ি ধসে পড়তে পারে৷ বিদ্যুৎ এবং যোগাযোগ ব্যবস্থা ব্যাহত হওয়ার আশঙ্কা রয়েছে।

the cloud bands have touched coastal regions and thus the landfall process has commenced over north coastal Andhra Pradesh and adjoining south coastal Odisha. System will cross coasts between Kalingapatnam & Gopalpur, about 25 km to north of Kalingapatnam during next 3 hours.

— India Meteorological Department (@Indiametdept) September 26, 2021

আরও পড়ুন-সাফ কাপের দল ঘোষণার দিনই করোনায় আক্রান্ত অমরিন্দর সিং

আগামী ২৯ সেপ্টেম্বর পর্যন্ত ভারী বৃষ্টির আশঙ্কায় কমলা সংকেত জারি করা হয়েছে৷ মূলত,  বিদর্ভ, তেলাঙ্গানা, মারাঠওয়াডা, কংকন উপকূল, মুম্বই এবং গুজরাত সতর্কতা জারি করা হয়েছে।  এক পদস্থ কর্মকর্তা জানান, ঘূর্ণিঝড় গুলাব মোকাবেলায় ওডিশা এবং অন্ধ্রপ্রদেশে নানা প্রস্তুতি নেওয়া হয়েছে।  উদ্ধারকর্মীদের দল এই দুই রাজ্যের নিম্নাঞ্চলের বাসিন্দাদের নিরাপদ স্থানে সরিয়ে নিয়ে যাবে।  জাতীয় দুর্যোগ তৎপরতা বাহিনীর আলাদা ৫টি দলকে ওডিশা এবং অন্ধ্রপ্রদেশে মোতায়েন করা হয়েছে।  ওডিশা ও অন্ধ্রপ্রদেশের উপকূলে মাছ ধরতে না যেতে স্থানীয় জেলেদের নির্দেশ দেওয়া হয়েছে।