পাকিস্তান ক্রিকেট নিয়ে বেটিং অন্ধ্রে !

দুবাইয়ে চলছে পাকিস্তান সুপার লিগ। পাকিস্তানের ঘরোয়া টি টোয়েন্টি ক্রিকেট। কোনও ভারতীয় ক্রিকেটার খেলছে না। তবু অন্ধ্র প্রদেশের পুলিশের জালে ধরা পড়ল বেটিং চক্র। এই দলকে ধরলো সিটি টাস্ক ফোর্স এবং পি এম পালেম পুলিশ। এই ক্রিকেট বেটিং শুরু হয়েছিল, ৯ জুন থেকে। যা হচ্ছে, আবু ধাবিতে শেখ জায়েদ ক্রিকেট স্টেডিয়ামে।

সার্কেল ইন্সপেক্টর ( সি আই) রবি কুমার জানিয়েছেন, ৪ জনকে গ্রেফতার করা হয়েছে। ১২ জুনের কোয়েটটা গ্ল্যাডিয়েটরস বনাম পেশাওয়ার ম্যাচের উপর বেটিং চক্র চালাচ্ছিল। এই চার ব্যাক্তি ছাড়াও বেশ কিছু বৈদ্যুতিন যন্ত্রও আটক করে।

আটক করা যন্ত্রের মধ্যে আছে, একটি সেট টপ বক্স , ২৯টি মোবাইল ফোন, হেডসেট, সিম কার্ড, দুটো ল্যাপটপ, দুটো টিভি সেট, ৫ টি ব্যাংকের অ্যাকাউন্ট বই, একটি রাউটার আর ১৫৯০ টাকা নগদ।

কিন্তু সূত্র জানাচ্ছে, এই বেটিং চক্রের আসল পান্ডা এখনও ধরা পড়েনি। আসল পান্ডাটি এইসকল গ্রেফতার হওয়া লোকজনকে কাজে রেখে এই বেআইনি বেটিং চক্র চালাচ্ছিল।

পুলিশের থেকে জানা গেছে, এই সেট টপ বক্স আর ৩০টি মোবাইল ফোনে দিয়ে একই সঙ্গে ৩০ জন আলাদা লোকের সঙ্গে যোগাযোগ করছিল। এই গ্যাং নাকি একটি অ্যাপের মাধ্যমে ম্যাচের রেটিং কাজে লাগাচ্ছিল। এমনকি তারা জুয়াড়িদের ভুল রেটিং দিয়ে ধোঁকা দিচ্ছিল। এই চক্রের ৪ জনকে গ্রেফতার করলেও, বাড়ির মালিক সি এইচ শ্রীনিবাসকে ধরা যায়নি।